Божић. IV Мраз све јаче стеже, приближа се вече
Божић

IV.

Мраз све јаче стеже, приближа се вече, 
Још се на све стране печеница пече, 
Од силних ватара стрехе се румене, 
Ка’ вином ил’ смехом да су умивене.

И тек се тишина задрма, затресе,
Па избачен пуцањ далеко пронесе,
И потом гласнику на све стране зна се 
Да је вес’о сусед иставио прасе.

Онда по свем селу, кад већ сутон падне, 
Омладина једра на пос’о се дадне, 
Уносе бадњаке, не знаш чиј’ је већи, 
Могао би вола на њима испећи!

И у пустој пећи до сванућа гори,
Па пуцкара, рек’о б' са зимом се бори, 
А у малој соби рекао би лето 
Посл’о мили Бога до поздрави свето.

Напомене 

 Ова песма је први пут објављена у Жубори и Вихори, стр. 155

Извори 

 Милорад П. Шапчанин: Целокупна дела, Књига друга, страна 30-31. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин